Ringo Star me një album të ri
Këngët e albumit Liverpool 8 përshkohen nga periudha e artë e viteve 60 të Beatles-ave
Ish-bateristi dhe pjestari i grupit të famshëm Beatles, Ringo Star, ka hedhur në treg albumin e tij më të ri me titull “Liverpool 8”. Dhe pikërisht në qytetin e lindjes së tij, Liverpool, ai ka bërë dhe paraqitjen e parë me këngët e këtij albumi. Periudha e artë e viteve 60, përshkon këngët e albumit më të fundit të artistit 67 vjeçar. Rikthehet sërish Ringo Starr, me albumin “Liverpool 8”. Ish pjestari i grupit të famshëm “The Beatles”, ka hedhur në treg albumin e tij të 14, të regjistruara në studio, i cili pason albumin e vitit 2005, me titull ”Choose Love”. Në këtë album, Starr ka bashkëpunuar me Dave Stewart të grupit Eurythmics. Bashkëpunimi i tyre, erdhi, mbasi producenti i parë i Ringo Starrit, Mark Hudson u tërhoq, si pasojë e mendimeve të ndryshme përsa i përketë krijimtarisë muzikore të këtij albumi. Stewart gjithashtu ka bashkëpunuar për tekstet e disa këngëve në album, por shumica e këngëve u shkrua nga Ringo Star dhe grupi Roundheads, me të cilëta ai ka bashkëpunuar dhe më parë. Në 11 janar, Ringo Starr interpretoi përpara 25 mijë adhuruesve të muzikës së tij në sallën St. George në Liverpool duke ngritur kështu siparin e organizmit që e quajti Liverpoolin Kryeqytetin e Kulturës Botërore për këtë vit. Përveçse luajti në bateri, ai interpretoi së bashku me Dave Stewart një këngë nga albumi i tij më i fundit. Albumi është ndikuar së tepërmi nga periudha kur ai ishte një prej katër djemëve magjepsës së grupit më të famshëm të botës. Titulli i albumit është marrë nga kënga me të njëjtin titull ”Liverpool 8”, e cila pasqyron periudhën kur Ringo u nis nga qyteti i lindjes së bashku me shokët e tij të grupit “Beatles”. Vetë Ringo Starr thotë për këngën ”Leverpool 8” se ia dedikuar qytetit të lindjes, pasi ai me Beatles ka shkuar kudo nëpër botë por kurrë nuk e ka harruar qytetin që i nxorri yjet e famshëm të muzikës britanike. I hedhur në treg që prej datës 15 janar, albumi i fundit i Ringo Starr është parë me pak skepticizëm nga kritika. Nostalgjia për periudhën kur katër djemtë u nisën drejt Londrës, për të pushtuar më tej botën, është ajo që përshkon këngët e albumit të fundit, dhe nga disa kritikë kjo nuk shihet si risi. //rd//